CELEX: 62012TA0476
Language: hu
Date: 2014-12-11 00:00:00
Title: T-476/12. sz. ügy: A Törvényszék 2014. december 11-i ítélete – Saint-Gobain Glass Deutschland kontra Bizottság (Dokumentumokhoz való hozzáférés — 1049/2001/EK rendelet — A felperes német területen található, és az üvegházhatást okozó gázok kibocsátási egységeinek a kereskedelmi rendszere által érintett létesítményeire vonatkozó dokumentumok — A hozzáférés részleges megtagadása — Környezeti információk — Az 1367/2006 rendelet 6. cikke (1) bekezdésének második mondata — A döntéshozatali eljárás védelmére vonatkozó kivétel — A tagállam által kibocsátott dokumentumok — A tagállam részéről kifejezett tiltakozás — Az 1049/2001 rendelet 4. cikkének (3) és (5) bekezdése)

2.2.2015   
            
            
               HU
            
            
               Az Európai Unió Hivatalos Lapja
            
            
               C 34/33
            
         A Törvényszék 2014. december 11-i ítélete – Saint-Gobain Glass Deutschland kontra Bizottság
   (T-476/12. sz. ügy) (1)
   
   ((Dokumentumokhoz való hozzáférés - 1049/2001/EK rendelet - A felperes német területen található, és az üvegházhatást okozó gázok kibocsátási egységeinek a kereskedelmi rendszere által érintett létesítményeire vonatkozó dokumentumok - A hozzáférés részleges megtagadása - Környezeti információk - Az 1367/2006 rendelet 6. cikke (1) bekezdésének második mondata - A döntéshozatali eljárás védelmére vonatkozó kivétel - A tagállam által kibocsátott dokumentumok - A tagállam részéről kifejezett tiltakozás - Az 1049/2001 rendelet 4. cikkének (3) és (5) bekezdése))
   (2015/C 034/37)
   Az eljárás nyelve: német
   
      Felek
   
   
      Felperes: Saint-Gobain Glass Deutschland GmbH (Aachen, Németország) (képviselő(k): S. Altenschmidt és C. Dittrich ügyvédek)
   
      Alperes: Európai Bizottság (képviselők: kezdetben P. Costa de Oliveira és H. Krämer, később H. Krämer és M. Konstantinidis, meghatalmazottak)
   
      Az ügy tárgya
   
   Egyrészt a 2012. szeptember 4-i hallgatólagos bizottsági határozatnak, valamint másodlagosan a 2012. szeptember 25-i hallgatólagos bizottsági határozatnak, valamint másrészt a 2013. január 17-i, azon bizottsági határozatnak a megsemmisítése iránti kérelem, amely hallgatólagosan megtagadta a felperestől a Németországi Szövetségi Köztársaság által a kibocsátási egységekre vonatkozó harmonizált ingyenes kiosztás uniós szintű átmeneti szabályainak a 2003/87 irányelv 10a. cikke értelmében történő meghatározásáról szóló 2011/278/EU határozat (HL L 130., 1. o.) 15. cikkének (1) bekezdésében előírt eljárás keretében a Bizottságnak megküldött listához való teljes körű hozzáférést annyiban, amennyiben e dokumentum információkat tartalmaz a felperes bizonyos német területen található létesítményire vonatkozóan, a 2005-ös és 2010-es szén-dioxid- (CO2-) kibocsátás tekintetében az ideiglenes kiosztásokra és a tevékenységekre és kapacitásszintekre, valamint a létesítmények hatékonyságára, és a 2013-tól 2020-ig tartó időszakot érintően ideiglenesen kiosztott éves kibocsátásiegység-mennyiségekre vonatkozóan.
   
      Az ítélet rendelkező része
   
   
               1)
            
            
               A Törvényszék a keresetet elutasítja.
            
         
               2)
            
            
               A Saint-Gobain Glass Deutschland GmbH maga viseli a saját költségeit.
            
         
      (1)  HL C 9., 2013.1.12.